รัฐบาลไทย-ข่าวทำเนียบรัฐบาล-บริษัท รถไฟฟ้า ร.ฟ.ท. จำกัด ชี้แจงประเด็นปัญหาการให้บริการรถไฟฟ้าแอร์พอร์ตลิงก์
วันจันทร์ที่ 2 เมษายน 2561
บริษัท รถไฟฟ้า ร.ฟ.ท. จํากัด ชี้แจงประเด็นปัญหาการให้บริการรถไฟฟ้าแอร์พอร์ตลิงก์
บริษัท รถไฟฟ้า ร.ฟ.ท. จํากัด ชี้แจงประเด็นปัญหาการให้บริการรถไฟฟ้าแอร์พอร์ตลิงก์
วันที่ 2 เมษายน 2561 นายวิสุทธิ์ จันมณี กรรมการ และรักษาการกรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด หรือผู้ให้บริการรถไฟฟ้าแอร์พอร์ต เรล ลิงก์ ชี้แจงประเด็นปัญหาการให้บริการรถไฟฟ้าแอร์พอร์ตลิงก์ ตามที่ นายสามารถ ราชพลสิทธิ์ อดีตรองผู้ว่าฯ กทม. ฝ่ายโยธาและจราจร และอดีต ส.ส.พรรคประชาธิปัตย์ โพสต์เฟสบุ๊ก ระบุว่าการให้บริการรถไฟฟ้าแอร์พอร์ตลิงก์ขณะนี้อยู่ในช่วงวิกฤต เพราะเหลือขบวนรถที่สามารถให้บริการประชาชนได้เพียง 5 ขบวน จาก 9 ขบวน (เสีย 4 ขบวน) ทําให้ผู้โดยสารต้องเสียเวลารอนาน และผู้โดยสารอาจไม่มีความปลอดภัยในการเดินทาง พร้อมตําหนิว่าสาเหตุสําคัญเกิดจากการซ่อมบํารุงรักษาที่ไม่เป็นไปตามมาตรฐาน โดยเฉพาะไม่มีการซ่อมบํารุงใหญ่ (Overhaul) หลังจากวิ่งถึงระยะทางที่กําหนด นอกจากนี้มีการเปิดเผยว่า บริษัท รถไฟฟ้า ร.ฟ.ท.จํากัด มีการซ่อมบํารุงรักษาโดยนําอุปกรณ์ที่เสียไปซ่อมแถวคลองถมแทนการรออะไหล่จากต่างประเทศ ซึ่งหากการซ่อมบํารุงรักษายังคงดําเนินไปในลักษณะนี้ โอกาสที่รถไฟฟ้าเสียจะเกิดขึ้นอีกบ่อยครั้ง พร้อมตั้งคําถามว่าท้ายที่สุดจะเหลือรถไฟฟ้าที่วิ่งให้บริการประชาชนได้กี่ขบวน จึงเรียกร้องให้นายกรัฐมนตรี เร่งแก้ไขปัญหาในการบริหารภายในองค์กรดังกล่าวโดยทันที เพื่อความสะดวกสบาย และปลอดภัยของผู้โดยสาร
การตรวจสอบข้อเท็จจริง รฟฟท. ได้ตรวจสอบข้อมูลแล้วขอชี้แจงดังนี้
ประเด็นที่ 1 การซ่อมบํารุงรักษาไม่เป็นไปตามมาตรฐาน โดยเฉพาะไม่มีการซ่อมบํารุงใหญ่ (Overhaul) หลังจากวิ่งถึงระยะที่กําหนด
รฟฟท. ได้ดําเนินการซ่อมบํารุงอะไหล่สึกหรอบางส่วน (Partial Overhaul) ไปแล้ว เมื่อปี 2557 ที่ระยะ 1.2 ล้านกิโลเมตร และในปี 2559 ทาง รฟฟท. ได้มีการจ้างเหมาซ่อมบํารุงใหญ่ตามวาระ (วาระ 2.4 ล้านกิโลเมตร) ตามมาตรฐานสากล โดยรถไฟฟ้าทั้ง 9 ขบวนยังใช้งานไม่ถึง 2.4 ล้านกิโลเมตร และการดําเนินงานเป็นไปตามคู่มือการซ่อมบํารุงของบริษัท ซีเมนส์ เจ้าของระบบอย่างเคร่งครัด ปัจจุบันได้ดําเนินการซ่อมบํารุงใหญ่ไปแล้วจํานวน 6 ขบวน เหลืออีก 3 ขบวน ขณะนี้กําลังรออะไหล่ของเครื่องจ่ายลมหลัก (Main Air Compressor) ซึ่งจะได้รับภายในเดือน เม.ย. 61 , อะไหล่ของหม้อแปลงวัดกระแสไฟฟ้า (CT Current Transformer) และ อะไหล่ของอุปกรณ์ที่ทําหน้าที่ควบคุมการทํางานของมอเตอร์ไฟฟ้า (IGBT Insulated Gate Bipolar Transistor) ซึ่งจะได้รับภายในเดือน ก.ค. 61 โดยหลังจากที่ได้อะไหล่แล้วคาดว่าจะซ่อมบํารุงขบวนที่ 7 ได้เสร็จในช่วงปลายเดือนเม.ย. 61และทําให้สามารถให้บริการได้ครบทั้ง 7 ขบวน ส่วนขบวนที่ 8 คาดว่าจะแล้วเสร็จในช่วงเดือน ก.ค. 61และแล้วเสร็จครบ 9 ขบวนเดือน ธ.ค. 61
ทั้งนี้ สาเหตุที่เกิดรถไฟฟ้าขัดข้องบ่อยครั้ง เนื่องจากการใช้งานหนักของขบวนรถ ทําให้อุปกรณ์ และอะไหล่ต่าง ๆ เกิดการเสื่อมคุณภาพเร็วกว่ากําหนด และในการนําขบวนรถไปให้บริการผู้โดยสาร รฟฟท. จะดูเรื่องความพร้อมของขบวนรถและการให้ความสําคัญกับความปลอดภัยของผู้โดยสารเป็นลําดับแรก
ประเด็นที่ 2 นําอุปกรณ์ที่เสียไปซ่อมคลองถมแทนการหาอะไหล่จากต่างประเทศ
รฟฟท. ไม่เคยนําอุปกรณ์ที่ชํารุดไปซ่อมบํารุงที่คลองถมตามที่มีการอ้างถึงแต่อย่างใด มีเพียงการจัดหาอะไหล่ทั่วไปที่มีภายในประเทศ ได้แก่ แหวนหรือปะเก็น สําหรับใช้งานในระบบที่ไม่เกี่ยวข้องกับความปลอดภัย โดยอุปกรณ์ในทุกระบบจะถูกส่งไปซ่อมบํารุงที่โรงงานผู้ผลิต หรือโรงงานที่มีประสบการณ์และมาตรฐานในการซ่อมบํารุงอุปกรณ์ประเภทดังกล่าว
มาตรการป้องกันและแก้ไข
รฟฟท.มีการประเมินความเสี่ยงของระบบตัวรถไฟฟ้าทุกระบบ ว่าอะไหล่ตัวใดที่เสียแล้วจะส่งผลกระทบต่อการให้บริการ และได้นําผลสรุปความเสี่ยงดังกล่าวนั้นมาทําการกําหนดลําดับการจัดซื้อจัดจ้าง และบางรายการก็ได้มีการจัดซื้อจัดจ้างเรียบร้อยแล้ว
รฟฟท. ร่วมกับการรถไฟแห่งประเทศไทย (รฟท.) จัดขบวนรถดีเซลรางให้บริการเพื่อ เป็นทางเลือกและการอํานวยความสะดวกให้ผู้โดยสาร ช่วงเวลาเร่งด่วนเช้า-เย็น เส้นทางระหว่างสถานีลาดกระบัง – สถานีกรุงเทพ (หัวลําโพง) ช่วงวันจันทร์-วันศุกร์
------------------------------